google/wiki40b huggingface dataset:
Pontru

Poloha

Obec má rozlohu 14,98 km². Najvyšší bod je položený 152 m n. m. a najnižší bod 72 m n. m.

Obyvateľstvo

Počet obyvateľov obce je 292 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Žovkvovský rajón

Žovkvovský rajón (ukr. Жовківський район – Žovkivs'kyj rajon) je územno-správna jednotka Ľvovskej oblasti na západnej Ukrajine.
Rozkladá sa na severnej strane vysočiny Roztoččia medzi hranicou s Poľskom a okrajom Ľvova. Okrem historického mesta Žovkva (13 500 obyv.) sem spadá ešte mesto Dubľany, pohraničné prechodové mesto Rava-Ruska a množstvo dedín. V roku 2001 tu na 1 294 km² žilo 108 863 osôb (84/km²). Rajónom prechádza medzinárodná cesta Ľvov–Lublin.
Solignac-sur-Loire (obec)

Poloha

Obec má rozlohu 24 km². Najvyšší bod je položený 1 115 m n. m. a najnižší bod 655 m n. m.

Obyvateľstvo

Počet obyvateľov obce je 1 221 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Samuel Bodorovský

Životopis

Jeho otec bol Samuel Bodorovský, jeho matka Mária rod. Šimonovičová. Študoval v Banskej Bystrici a Banskej Štiavnici, právo v Kežmarku. Počas revolúcie 1848/49 a po nej úradník Zvolenskej stolice, potom slúžny v Predmieri, od 1861 štátny úradník, neskôr advokát, od 1872 hlavný mestský notár v Banskej Bystrici. Zakladajúci člen Matice slovenskej, rozširoval slovenskú spisbu, posielal správy do Lichardovho Obzoru, zaujímal sa o históriu rodného mesta.
Pick-up

Pick-up je druh úžitkovej automobilovej karosérie. Priestor pre náklad je pôvodne odkrytý, ale môže byť na ňom namontovaná krycia nadstavba. Takýto automobil je vybavený tvrdšími tlmičmi na prevoz ťažkých nákladov. Sú často robustnejšie než dodávkové automobily a majú pohon zadnej alebo oboch náprav.
V Európe sú pick-upy často odvodené od osobných automobilov a slúžia hlavne na prepravu tovaru alebo ako servisné vozidlá spoločností, zasahujúcich často v teréne (elektrikári, vodári, lesníci...). V USA majú pick-upy významné miesto v kultúre. Predaj pick-upov je tu populárny a nahrádza v niektorých oblastiach aj predaj osobných automobilov.
Plainemont

Poloha

Obec má rozlohu 3,3 km². Najvyšší bod je položený 303 m n. m. a najnižší bod 226 m n. m.

Obyvateľstvo

Počet obyvateľov obce je 54 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rujevít

Rujevít je slovanský boh, ktorý bol uctievaný v meste Korenica na ostrove Rujana, spoločne s Porevítom a Porenutom. Saxo Grammaticus ho prepája s Martom, jeho kult súvisel s vojenstvom. Jeho meno sa dá preložiť ako vládca Rujany. Sú domnienky, že jeho kult je starší než Svantovítov.  Býva zobrazovaný so siedmimi tvárami, ktoré vyjadrujú moc tohto, siedmimi mečmi pri páse a jedným v pravej ruke.
Turistická značkovaná trasa číslo 0702

Turistická značkovaná trasa číslo 0702 je červená trasa v juhozápadnej časti Malých Karpát spájajúca Vojenskú nemocnicu pri železničnej zastávke Bratislava-Železná studienka s chatovou osadou Lozorno - Košarisko. Dĺžka trasy je 19 km.
Saint-Siméon-de-Bressieux

Poloha

Obec má rozlohu 18,79 km². Najvyšší bod je položený 627 m n. m. a najnižší bod 337 m n. m.

Obyvateľstvo

Počet obyvateľov obce je 2 771 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gruzínci

Gruzínci sú národ, ktorý obýva hlavne územie Gruzínska.
Stredná odborná škola (Pruské)

História

SOŠ Pruské sa za 60 rokov svojej existencie stala už neoddeliteľnou súčasťou budovania pôdohospodárstva a potravinárstva na Strednom Považí. Škola v Pruskom patrí k mimoriadne aktívnym školám aj v oblasti medzinárodnej spolupráce. Stabilným partnerom je česká škola Stredné odborné učilište vo Valašských Kloboukách. K ďalším partnerom patrila ešte donedávna francúzska škola Legta de Metz Courcelles Chaussy, s ktorou sme zaviedli do praxe pomaturitné štúdium krajinárske úpravy a tvorba krajiny.
Od roku 2000 je škola jedným z partnerov medzinárodnej organizácie FLORNET, ktorá združuje školy , vzdelávacie organizácie, veľkoobchody zaoberajúce sa problematikou kvetinárstva, viazačstva a aranžérstva. V rámci medzinárodných aktív sú aj každoročne realizované medzinárodne tábory EUROTEENS, ktoré sú zamerané na oblasť environmentalistiky. V tomto roku sa piati študenti a jeden pedagóg zúčastnili na tábore v Lobenau pri rakuskej Viedni. Svoju prácu škola prezentovala na medzinárodných výstavách BUGA 2005 v Mníchové, Festival dei Fiori 2008 v talianskom San Reme, ako aj na medzinárodnej súťaži The last Days of Middle Agea 2009, ktorá sa konala v talianskej Sulmone.
La Trinité-du-Mont

Poloha

Obec má rozlohu 2,06 km². Najvyšší bod je položený 146 m n. m. a najnižší bod 37 m n. m.

Obyvateľstvo

Počet obyvateľov obce je 744 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bitka pri Slavkove

Predohra bitky

V roku 1804 sa Napoleon korunoval za cisára. V Európe mal však mnoho nepriateľov. Vojská proti Napoleonovi chystali Rakúšania a Rusi. Prusov si cisár kúpil za Hannoversko. Napoleona ohrozoval aj arcivojvoda Karol so silami v Taliansku. Spočiatku Napoleon sústredil svoje vojsko o sile asi 200 000 mužov v Boulogne, kde sa pripravoval na vpád do Anglicka. Celých 6 mesiacov využil pre každodenný výcvik. Po Napoleonovom rozhodnutí zaútočiť na východ hnal svojich vojakov rýchlosťou až 40 kilometrov denne, a tak už za 3 týždne bola jeho armáda v Nemecku. Následne prekročila rakúske hranice. Zvíťazil v bitke pri Ulme a vstúpil do Viedne. Zápas medzi tromi cisármi sa mal odohrať pri českom Slavkove.

Vojská, velitelia, rozostavenie vojsk

Spojenci mali k dispozícii asi 85 tisíc vojakov, kým Napoleon iba 67 tisíc. Spojenci obsadili Pracký kopec, lebo očakávali, že z kopca sa útočí lepšie. Na kopci rozmiestnili aj 250 diel. Na pravom krídle kopca ostal generál Bagration a v zálohe vyčkávali cárske gardové jednotky. Napoleon rozmiestnil svoje delostrelectvo na výšinách Santon a Žuráň. Hlavné francúzske sily boli za riekou, ukryté hmlou.

Bitka

Bitka sa začala tým, že sa o 7. hodine ráno ľavé krídlo a stred zostavy spojencov (2/3 mužstva) vydali v štyroch kolónach z Prackého kopca na slabšie Francúzske pravé krídlo k obci Telnice. Hlavné francúzske sily vyčkávali. O 9. hodine sa celý francúzsky stred pod velením maršala Soulta pohol proti tej časti zostavy spojencov, ktorá ostala na Prackom kopci. Ľavé krídlo spojencov sa tak muselo znovu otočiť a podniknúť protiútok na kopec, nad ktorým pomaly získavali kontrolu francúzske oddiely. Ale bolo už neskoro. Stred Francúzov sa stáčal ku rybníku a pomaly obkľučoval spojencov. Ťažké boje boli aj na ľavom spojeneckom krídle, kde Bagrationove jednotky utrpeli porážku. Francúzsky útok na Pratecký kopec bol úspešný, zmocnili sa mnohých diel a vytlačili nepriateľa k obciam Sokolnice a Telnice. Kde chaos v ustupujúcom spojeneckom vojsku dovŕšil úspešný útok vojsk maršala Davouta.

Výsledok

Bitka sa skončila veľkým víťazstvom Francúzov. V bitke Napoleon stratil asi 7 000 vojakov, jeho nepriatelia prišli o 27 000 vojakov, čím stratili 37% svojej bojovej sily. Francúzsko a Rakúsko podpísalo v Pressburgu (Bratislave) dva dni po bitke 26. decembra 1805 mierovú dohodu, stratilo mnohé územia a muselo navyše platiť reparácie. Rímskonemecká ríša fakticky prestala existovať. Nemecké krajiny boli rozdelené medzi Francúzsko a Prusko. Vojna medzi týmito dvoma krajinami sa začala v roku 1806. Ruské vojsko sa stiahlo späť na svoje územie.
Napoleon bol svojím skvelým víťazstvom veľmi potešený. Verejne vzdal vďaku svojim vojakom. A začal rozdávať vysoké odmeny. 2 milióny frankov dal vyšším veliteľom a po 200 frankov každému vojakovi. Pre vdovy po padlých vojakoch zabezpečil vysoké dôchodky. Údajne tiež adoptoval osirotené deti, ktorým dovolil k ich pôvodnému krstnému menu pridať i meno Napoleon.
Sarkastická frazéma

Sarkastické frazémy sú podľa J. Mihála (1959) štylisticky príznakové frazémy, ktoré vyčleňuje popri skupine štylisticky bezpríznakových (neutrálnych) frazém pri pokuse o triedenie frazém z hľadiska štylistiky, napr. narodiť sa v čepci, naťahovať gajdy, trafená hus zagágala a i. Typická pre ne je výrazná záporná hodnotiaca séma, umocnená bežne práve obraznosťou frazémy.
Barras (Alpes-de-Haute-Provence)

Poloha

Barras má rozlohu 20,8 km². Najvyšší bod je položený 1 298 m n. m. a najnižší bod 533 m n. m.

Obyvateľstvo

Barras má 159 obyvateľov (2009).
Graf vývoja obyvateľstva:
Zdroje: INSEE
Biografický lexikón Slovenska

Biografický lexikón Slovenska je nové spracovanie Slovenského biografického slovníka, ktoré vychádza od roku 2002. Do roku 2017 vyšlo 6 zväzkov (A až N), plánovaných je 10 zväzkov. Autorom je Národný biografický ústav Slovenskej národnej knižnice.
Oproti Slovenskému biografickému slovníku sú okrem aktualizácií hesiel zaradené nové heslá menej známych, zabudnutých, resp. pred rokom 1989 nespomínaných osobností a osobností, ktoré zomreli v rokoch 1985 – 2000 (okrem prvého zväzku, ktorý je uzavretý rokom 1995). Celý súbor má ISBN 80-89023-15-0, okrem toho majú aj jednotlivé zväzky samostatné ISBN.
Zo zmluvy o dielo medzi Slovenskou národnou knižnicou a firmou B E M E R, s. r. o., vyplýva, že náklad V. zväzku bol 2000 kusov.
Základná škola s materskou školou (Zalužice)

Malé Zalužice

V Malých Zalužiciach ako prvá škola bola gréckokatolícka. Podľa ústneho podania škola bola založená niekedy v 17. storočí. Vyučovalo sa po maďarsky. Štátna ľudová škola bola postavená v r. 1906. Bola to nová základná škola  jednotriedna s bytom pre učiteľa. Vyučovalo sa po maďarsky až do konca 1. svetovej vojny. Ako prvý vyučoval Eugen Balay. Učil až do príchodu Vojtecha Mervu s manželkou v r. 1923. Vyučovalo sa v štátnej, ale aj cirkevnej škole.

Veľké Zalužice

Vo Veľkých Zalužiciach prvé dejiny školy sa začínajú niekedy v 17. storočí. Škola bola na rôznych miestach. V r. 1859 bol pridelený pozemok, na ňom bola vystavená škola, ktorá v r. 1887 zhorela. V r. 1903 bola vybudovaná nová škola. Jedným z najstarších učiteľov na ktorého sa občania pamätajú bol Ján Papp. Po ňom od r. 1859 pôsobil Michal Beňo, neskôr Michal Melega a František Kraus. 
1. októbra 1929 bola zriadená Obecná ľudová škola, dvojtriedna. Riaditeľom bol Ludovít Kraus. V r. 1945 bol vydaný zákon, ktorým všetky školy boli zoštátnené. Boli štátne ľudové školy. V r. 1948 vznika národná škola. 1. septembra 1953 bola zriadená Osemročná stredná škola, riaditeľom bol Július Kusý. Od r. 1953 boli Malé Zalužice spádová obec. Školu navštevovali deti z V. Zalužíc, Hažína a Lúčok od 5. ročníka. Výuka od prvého ročníka začala v r. 1973, spolu s deťmi zo Závadky. 
Ďalší riaditelia ktorí tu pôsobili: vo V. Zalužiciach – Korčinský, v M. Zalužiciach – Jacko, Janošov, Varga, Tkačík, Karšňáková, Rovňak.

Materská škola

História materskej školy siaha do obdobia päťdesiatych rokov až po dnešok.

Z kroniky materskej školy Malé Zalužice

Materská škola bola zriadená v roku 1950, napriek odporu rodičov a už v rokoch 1953 – 54 bolo do nej zapísaných 30 detí. Do funkcie učiteľky nastúpila Anna Parizová.
V školskom roku 1972 – 73 spojením obcí Veľké a Malé Zalužice dostala škola nové pomenovanie – I. Materská škola Zalužice. V materskej škole sa konalo metodické združenie s praktickou ukážkou z pracovnej výchovy.
V školskom roku 1977 – 78 sa začali práce na údržbe novej materskej školy. Deti a učiteľky nadviazali družbu s deťmi materskej školy v Poľskej ľudovej republike, ktorú aj navštívili.

Súčasnosť

Škola má za sebou v minulých školských rokoch množstvo aktivít – organizuje regionálnu súťaž v speve ľudovej piesne „Ej zalužicki poľo“ v spolupráci so Zemplínskym osvetovým strediskom Michalovce, bola a je aktívne zapojená do projektov "Zdravá škola", "Digitálne štúrovstvo na školách", "Spolužitie v pohybe", "Enviroprojekt", "Školy pre budúcnosť" Konta Orange, "Modernizácia vzdelávacieho obsahu na ZŠ a SŠ" a "Ďalšie vzdelávanie učiteľov informatiky na ZŠ a SŠ".
Na škole pôsobí elektronická verzia žiackeho školského časopisu Šarkanik. Názov časopisu je skratkou zo „školské a regionálno kultúrno aktuálne novinky“. Je vydávaný formou weblogu, postaveného na redakčnom systéme Opiner CMS. Obsahovo je zameraný na pôvodnú žiacku tvorbu, doplňanú rozhovormi s učiteľmi a bývalými žiakmi. Poskytuje prehľad vybraných aktualít zo školy a Internetu.
Massignac

Poloha

Obec má rozlohu 23,93 km². Najvyšší bod je položený 290 m n. m. a najnižší bod 214 m n. m.

Obyvateľstvo

Počet obyvateľov obce je 384 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Durban (Gers)

Poloha

Obec má rozlohu 17,4 km². Najvyšší bod je položený 270 m n. m. a najnižší bod 155 m n. m.

Obyvateľstvo

Počet obyvateľov obce je 148 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Svrab

Svrab je infekčné kožné ochorenie, ktorého pôvodcom je zákožka svrabová (lat. Sarcoptes scabiei). Toto kožné ochorenie je charakterizované intenzívnym svrbením.

Zákožka svrabová

Je to okrúhly roztoč so značne skrátenými kužeľovitými nohami. Samička meria 0,3 – 0,5 mm, samček 0,25 mm. Cele telo je sploštené. Tieto parazity žijú v koži človeka. Samičky v koži vŕtajú chodbičky, do ktorých kladú vajíčka. Chodbičky sú dlhé 1 – 2 cm, na povrchu kože sa javia ako tenké nepravidelné pásiky. Samička po vniknutí do kože zanecháva za sebou výkaly a vajíčka. Živia sa tkanivovou tekutinou. Z vajíčok sa liahnu larvy, ktoré vyliezajú na povrch kože, zaliezajú do vlasových vačkov a živia sa mazom. Vo svojom vývoji prekonajú jedno až dve nymfálne štádia. Celý vývoj trvá asi 14 dní. Samček žije len na povrchu kože. Roztoč žije 3 – 6 týždňov, mimo človeka len niekoľko dní. Veľkosť samičky je na hranici viditeľnosti voľným okom. V koži ju možno nájsť podľa príznakov – na koži sa vytvorí ružová čiarovitá papula ukončená perleťovou hrudkou. V tejto perleťovej hrudke je uložená samička. Nachádza sa na miestach, kde je koža jemná, tenká. Napríklad medzi prstami rúk a nôh, na zápästí, medzi lopatkami, medzi prsníkmi, v oblasti brucha, na vnútornej strane stehien, v podpazuší. Nepostihuje dlane ani stupaje. Vyskytuje sa aj na netypických miestach so zvraštenou kožou – vonkajšie pohlavné orgány.

Epidemiológia

Inkubačná doba je 1 – 3 týždne. Človek sa nakazí pohlavným stykom, ide teda o pohlavne prenosné ochorenie, ale aj priamym kontaktom z človeka na človeka, používaním spoločnej posteľnej bielizne. Hromadné nákazy bývajú v spoločných ubytovniach.

Klinický obraz

Chorí pociťujú intenzívne svrbenie, najmä večer, keď sa zahreje pod prikrývkou celé telo. Pacienti si škrabú kožu, pričom môžu vzniknúť až krvavé škrabance, ktoré sa môžu sekundárne bakteriálne infikovať. U imunodeficientých osôb (aj s AIDS) sa môže vyvinúť ťažká forma – scabies norvegica.

Diagnostika

Na diagnostické vyšetrenie sú vhodné čerstvé papulózne lézie. Použije sa tenký skalpel alebo ihla. Hrot sa vpichne do perleťovej hrudky smerom proti chodbičke. Posúva sa do hĺbky a dopredu a nakoniec vyvažovacím spôsobom na povrch kože. Samička zvyčajne zostane prichytená na povrchu nástroja a je voľným okom zachytiteľná ako belavá bodka. Následne sa položí na podložné sklíčko a prezerá sa pod mikroskopom. Vyšetrované miesta sa dezinfikujú po odbere. Diagnóza je potvrdená nájdením dospelého parazita, larvy, vajíčka. U osôb, ktoré úzkostlivo dbajú o hygienu a čistotu tela, môžeme nájsť len niekoľko lézií, pričom chodbičky nemusia byť viditeľné.

Terapia

Používajú sa lindanové prípravky, permetrín, benzylbenzoátové prípravky a sírová pasta. Prípravky sa vtierajú do kože 2x denne počas 3 dní. Je dôležité natrieť celé telo. Po liečbe nasleduje kúpeľ, dôsledná výmena posteľnej bielizne s dezinfekciou. Treba preliečiť aj rodinných príslušníkov a sexuálnych partnerov.
Volvo Group

Dejiny

Automobilka Volvo bola založená 14. apríla 1927 v Göteborgu vyčlenením od výrobcu guľkových ložísk SKF. Ako skupina Volvo sa predstavuje od roku 1944.
Volvo znamená v latinčine "valím (sa), otáčam (sa)" (neurčitok "volvere"), čo má súvisieť s guľkovým ložiskom. Názov Volvo bol prvýkrát registrovaný v roku 1911 ako samostatná spoločnosť v rámci SKF AB, aj ako ochranná známka s úmyslom použitia pre špeciálnu sériu guľkových ložísk, ale tento nápad sa použil len krátko a SKF rozhodlo používať ako ochrannú známku pre všetky svoje výrobky "SFK".
V roku 1924 dvaja zakladatelia, obchodný riaditeľ SKF Assar Gabrielsson a inžinier Gustaf Larson sa rozhodli začať s výstavbou švédskej automobilky. Ich víziou bolo stavať automobily, ktoré by mohli vydržať zimné, hrboľaté švédske cesty a nízke teploty. To je odvtedy charakteristickým rysom produktov Volvo.
Začiatky Volva siahajú do roku 1927, kedy zišiel z výrobnej linky v Göteborgu ich prvý automobil Volvo ÖV 4. V tom roku bolo vyrobených len 280 automobilov. Prvý nákladný automobil "Series 1" mal svoj debut v januári 1928 a okamžite si získal úspech a pozornosť aj mimo krajiny. V roku 1930 Volvo predalo 639 automobilov, a čoskoro začal aj export nákladných automobilov do Európy. Po druhej svetovej vojne neboli automobily Volvo v Európe veľmi známe.
Lodné motory boli súčasťou skupiny rovnako dlho ako nákladné automobily. Spoločnosť Pentaverken, ktorá bola založená v roku 1907, v roku 1935 ju získalo Volvo. Už v roku 1929 bol predstavený lodný motor U-21. Výroba pokračovala až do roku 1962.
Prvý autobus, s názvom B1 bol vyrobený v roku 1934 a začiatkom roku 1940 bol sortiment rozšírený o letecké motory.
Dňa 28. januára 1999 Volvo Group predalo svoju obchodnú oblasť Volvo Personvagnar (Volvo Car Corporation) spoločnosti Ford Motor Company za cenu 6,45 miliardy amerických dolárov. Z výslednou skupinou stanovenou do značnej miery stanovenej na úžitkové vozidlá. Volvo Personvagnar bolo následne v roku 2010 predané čínskej holdingovej spoločnosti Zhejiang Geely Holding Group. Dňa 2. januára 2001 spoločnosť Renault Véhicules Industriels' bola predaná Volvu, ktorý ju v roku 2002 premenoval na Renault Trucks. V dôsledku toho je bývalá materská spoločnosť Renaultu najväčším akcionárom s 20% podielom (na akciách a hlasovacích právach).
Posledných desať rokov prešla spoločnosť rýchlym rastom v oblasti služieb, napr. s finančnými riešeniami na podporu predaja obchodných výrobných jednotiek. V roku 2006 AB Volvo získalo od Nissan Motor Co Ltd, 13% akcií japonského výrobcu nákladných automobilov UD Trucks (bývalý Nissan Diesel) a stal sa hlavným akcionárom. V roku 2007 Volvo Group kompletne prevzalo vlastníctvo Nissan Diesel kvôli rozšíreniu svojej expanzie na pacifickom ázijskom trhu.
Slimáková

Poloha

Slimáková sa nachádza severne od mesta Trenčianske Teplice.
Sainte-Anne-sur-Vilaine

Poloha

Sainte-Anne-sur-Vilaine má rozlohu 28,57 km². Najvyšší bod je položený 85 m n. m. a najnižší bod 2 m n. m.

Obyvateľstvo

Sainte-Anne-sur-Vilaine má 992 obyvateľov (2009).
Graf vývoja obyvateľstva:
Zdroje: INSEE
Gregor II.

Duchovné pôsobenie

Budúci pápež bol k duchovnému stavu od mladosti vychovávaný v Lateránskej speváckej škole. Pápežom Sergiom bol ako poddiakon menovaný sacellariom (úradníkom povereným spravovaním pokladne) a pápežským knihovníkom. Po vysvätení na diakona sprevádzal pápeža Konštantína do Carihradu k cisárovi a tam získal pri rokovaní o trullanské kánony mimoriadny ohlas. Po Konštantínovej smrti sa počas mesiaca a 10 dní stal hlavou katolíckej cirkvi ako prvý Talian po siedmich gréckych a sýrskych pápežoch.

Pápež

Gregor II. bol obozretný, rázny a vyznačoval sa veľkým rozhľadom. Nemalé problémy mu pri pôsobení v čele cirkvi predstavovala politika byzantského cisára Leva III. Sýrskeho, z ktorého sa stal prenasledovateľ, ničiteľ svätých obrazov a ničiteľ výtvarného umenia v chrámoch. Obrazy mali slúžiť najmä nevzdelaným ľuďom miesto kníh.Tí, ktorí obrazy napádali, sa obhajovali tvrdením, že nadprirodzené veci nemožno pozemským umením vystihnúť a že prostý ľud uctieva obrazy modlársky. Cisár, ktorý kedysi býval obchodníkom s dobytkom a potom vojakom, sa ľahko nechal prehovoriť k ničiteľskému dielu a boj proti obrazom sa mu javil vítanou príležitosťou pre upevnenie jednoty ríše. Biskupi, ktorí vzdorovali cisárskemu rozkazu, boli zosadzovaní. Pápež sa ich zastával a spôsobil si vo vzťahoch s cisárom nejednu nepríjemnosť. Okrem iného mu písal: "Tak ako pápež nemá právo dohliadať nad cisárskym palácom a nad udeľovaním svetských úradov, tak aj cisár nemá právo dohliadať nad Cirkvou a nad udeľovaním cirkevných úradov. Každý nech zostane pri povolaní, do ktorého bol ustanovený od Boha." Cisár na jeho slová nedbal a chcel sa ho dokonca zmocniť vojenskou silou, ale neuspel. K boju proti obrazom čoskoro pribudol aj boj proti úcte svätých vôbec a nakoniec sa obrazoborci vrhli na ničenie kláštorov.
Zo sporu medzi pápežom a cisárom sa rozhodol ťažiť longobardský kráľ Liutprand, ktorý obsadil Ravennu a tiahol na Rím. Len pápežove listy a štátnické umenie poslov prinútili Liutpranda, že ustúpil od svojho úmyslu a daroval ešte pápežovi mesto Sutri. Pápež diplomaciou získal Benátčanov a dostal longobardov z Ravenny. Kráľ si to nechcel nechať páčiť a na chvíľu sa spojil s cisárom proti Rímu. V roku 729 sa tak longobardské vojsko dostalo až do roviny pri samom Anjelskom hrade a zdalo sa, že Rím je bezmocný. Gregorovi II. sa však výrečnosťou podarilo pohnúť Liutpranda k mieru. Kráľ sa nechal pápežom doviesť k hrobu sv. Petra a ako dar tam položil svoju kráľovskú korunu i plášť. Zmieril sa s pápežom a vyprosil si zrušenie exkomunikácie.
Gregor II. pozdvihol v Taliansku rehoľný život a dbal okrem iného aj o disciplínu v rehoľných domoch. Obnovil opátstvo Montecassino, ktoré 130 rokov ležalo v troskách a ďalšie kláštory v Ríme. Staral aj o obnovu a výzdobu niektorých rímskych kostolov. Zomrel po pontifikáte trvajúcom pätnásť rokov a necelých deväť mesiacov.
Trédrez-Locquémeau

Poloha

Obec má rozlohu 10,65 km². Najvyšší bod je položený 120 m n. m. a najnižší bod 0 m n. m.

Obyvateľstvo

Počet obyvateľov obce je 1 456 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Annina dolina

Annina dolina (staršie nazývaná aj Dolina Liptovskej Anny a Svätoanenská dolina) je dolina v Chočských vrchoch.
Ide o krátku (3 km), ale strmú krasovú dolinu vo východnej časti Chočských vrchoch, v podcelku Prosečné, medzi hrebeňom Pravnáč (1 206,1 m n. m.) – Heliaš (1 186 m n. m.) na západe a masívom Lomna (1 277,8 m n. m.) a Čerenovej (1 220,8 m n. m.) na východe. Tiahne sa od sedla Rovné (1 035 m n. m.) viac-menej severojužným smerom a do Liptovskej kotliny vyúsťuje nad obcou Liptovská Anna. Úbočia doliny sú husto zalesnené a najmä v strednej časti bralnaté a úšustovité. Na rozdiel od susedných dolín siaha len po hlavný hrebeň pohoria a neprerezáva sa na severnú stranu. Horná časť doliny je suchá, dolnou časťou preteká Annin potok.
Dolinou vedie neznačkovaný chodník do sedla Rovné, kadiaľ prechádza zeleno-značkovaná turistická trasa z Liptovskej Anny cez Pravnáč a Heliaš ďalej na Lomno a Prosečné.
Chrám Matky Božej Lurdskej (Petrohrad)

História

Katolíci francúzskej národnosti už dávnejšie požadovali stavbu chrámu pre ich duchovné potreby. V hlavnom meste Ruska žila vtedy početná francúzska komunita, z ktorej sa 3 700 Francúzov hlásilo ku katolíkom. Chrám sa začal stavať v roku 1903 a ukončený bol v roku 1909. Jeho hlavnými architektmi boli León Benois a Marian Peretiatkowicz. Postavený bol v neorománskom architektonickom štýle s prvkami tzv. severskej moderny. Zaujímavou časťou kostola je masívnom základe postavená veľká zvonica (30 m). V interiéri je prekrásna krížová cesta, busta Ježiša Krista, obrazy a sochy francúzskych svätcov. Kostol spravovali francúzski dominikáni. Bol to jediný katolícky chrám v Leningrade, ktorý slúžil katolíckej komunite aj v rokoch 1938 až 1992.

Súčasnosť

Po 2. svetovej vojne prebehlo niekoľko rekonštrukcií. V roku 1997 boli v chráme osadené vitráže s biblickými motívmi. Chrám dnes slúži potrebám katolíckej minority v Sankt Peterburgu.
Axat

Poloha

Obec má rozlohu 11,77 km². Najvyšší bod je položený 1 330 m n. m. a najnižší bod 394 m n. m.

Obyvateľstvo

Počet obyvateľov obce je 656 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE